Document ID: 32013R1402

KOMMISSIONENS GENNEMFØRELSESFORORDNING (EU) Nr. 1402/2013
af 19. december 2013
om nedsættelse af fiskekvoter for visse bestande i 2013 på grund af overfiskning af andre bestande i det foregående år og om ændring af gennemførelsesforordning (EU) nr. 770/2013 for så vidt angår de mængder, som kvoterne skal nedsættes med de efterfølgende år
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Rådets forordning (EF) nr. 1224/2009 af 20. november 2009 om oprettelse af en EF-kontrolordning med henblik på at sikre overholdelse af reglerne i den fælles fiskeripolitik, om ændring af forordning (EF) nr. 847/96, (EF) nr. 2371/2002, (EF) nr. 811/2004, (EF) nr. 768/2005, (EF) nr. 2115/2005, (EF) nr. 2166/2005, (EF) nr. 388/2006, (EF) nr. 509/2007, (EF) nr. 676/2007, (EF) nr. 1098/2007, (EF) nr. 1300/2008, (EF) nr. 1342/2008 og om ophævelse af forordning (EØF) nr. 2847/93, (EF) nr. 1627/94 og (EF) nr. 1966/2006 (1), særlig artikel 105, stk. 1, 2, 3 og 5, og
ud fra følgende betragtninger:
(1)
Fiskekvoterne for 2012 er fastsat ved:
-
Rådets forordning (EU) nr. 1225/2010 af 13. december 2010 om fastsættelse af EU-fartøjers fiskerimuligheder for fiskebestande af visse dybhavsarter for 2011 og 2012 (2),
-
Rådets forordning (EU) nr. 1256/2011 af 30. november 2011 om fastsættelse for 2012 af fiskerimuligheder for visse fiskebestande og grupper af fiskebestande i Østersøen og om ændring af forordning (EU) nr. 1124/2010 (3),
-
Rådets forordning (EU) nr. 5/2012 af 19. december 2011 om fastsættelse for 2012 af fiskerimulighederne for visse fiskebestande og grupper af fiskebestande i Sortehavet (4),
-
Rådets forordning (EU) nr. 43/2012 af 17. januar 2012 om fastsættelse for 2012 af fiskerimuligheder for EU-fartøjer for visse fiskebestande og grupper af fiskebestande, der ikke er omfattet af internationale forhandlinger eller aftaler (5) og
-
Rådets forordning (EU) nr. 44/2012 af 17. januar 2012 om fastsættelse for 2012 af fiskerimuligheder i EU-farvande og for EU-fartøjer, i visse andre farvande for visse fiskebestande og grupper af fiskebestande, der er omfattet af internationale forhandlinger eller aftaler (6).
(2)
Fiskekvoterne for 2013 er fastsat ved:
-
Rådets forordning (EU) nr. 1262/2012 af 20. december 2012 om fastsættelse af EU-fartøjers fiskerimuligheder for visse dybhavsfiskebestande for 2013 og 2014 (7),
-
Rådets forordning (EU) nr. 1088/2012 af 20. november 2012 om fastsættelse for 2013 af fiskerimuligheder for visse fiskebestande og grupper af fiskebestande i Østersøen (8),
-
Rådets forordning (EU) nr. 1261/2012 af 20. december 2012 om fastsættelse for 2013 af fiskerimulighederne for visse fiskebestande og grupper af fiskebestande i Sortehavet (9),
-
Rådets forordning (EU) nr. 39/2013 af 21. januar 2013 om fastsættelse for 2013 af fiskerimuligheder for EU-fartøjer for visse fiskebestande og grupper af fiskebestande, der ikke er omfattet af internationale forhandlinger eller aftaler (10) og
-
Rådets forordning (EU) nr. 40/2013 af 21. januar 2013 om fastsættelse for 2013 af fiskerimuligheder i EU-farvande og for EU-fartøjer i visse andre farvande for visse fiskebestande og grupper af fiskebestande, der er omfattet af internationale forhandlinger eller aftaler (11).
(3)
Hvis Kommissionen har konstateret, at en medlemsstat har overskredet de kvoter, den har fået tildelt, skal den i henhold til artikel 105, stk. 1, i forordning (EF) nr. 1224/2009 nedsætte denne medlemsstats fremtidige kvoter.
(4)
Hvis det ikke er muligt at nedsætte kvoterne for den overfiskede bestand i året efter overfiskningen, fordi den pågældende medlemsstat ikke har nogen kvote til rådighed, nedsættes kvoterne for andre bestande i det samme geografiske område eller med den samme handelsværdi, jf. artikel 105, stk. 5, i forordning (EF) nr. 1224/2007. I henhold til Kommissionens meddelelse 2012/C 72/07 (12) bør nedsættelserne så vidt muligt vedrøre kvoter for bestande, der befiskes af den samme flåde, som overskred kvoten, idet der tages højde for behovet for at undgå udsmid i blandet fiskeri.
(5)
For nogle medlemsstaters vedkommende kunne der ved gennemførelsesforordning (EU) nr. 770/2013 ikke foretages nedsættelser af kvoterne for de overfiskede bestande, eftersom disse medlemsstater ikke rådede over nogen kvote for 2013.
(6)
De berørte medlemsstater er blevet hørt om de foreslåede nedsættelser af kvoterne for andre bestande end de overfiskede bestande.
(7)
Litauen har overskredet sin kvote for hestemakrelbestanden JAX/2A-14 (hestemakrel og dertil knyttede bifangster i EU-farvandene i ICES-afsnit IIa og IVa, i ICES-underområde VI, ICES-afsnit VIIa-c,VIIe-k, VIIIa, VIIIb, VIIId og VIIIe, i EU-farvande og internationale farvande i ICES-afsnit Vb og i internationale farvande i ICES- underområde XII og XIV) med 606119 tons. Eftersom Litauen ikke har nogen kvote til rådighed for JAX/2A-14 i 2013, har landet anmodet om en nedsættelse af kvoten for almindelig guldlaks i samme geografiske område, dvs. ARU/567 (guldlaksebestanden i EU-farvande og internationale farvande i ICES-underområde V, VI og VII). Eftersom Litauen har fremlagt dokumentation for, at der er en betydelig forskel i den gennemsnitlige værdi mellem disse to kommercielle bestande i den pågældende periode, og i betragtning af, at de to bestandes bevarelsesstatus tilsyneladende er den samme, bør der foretages en nedsættelse på 400 tons af kvoten for ARU/567.
(8)
Nedsættelser af kvoter for andre bestande end de overfiskede som fastsat i denne forordning bør foretages, uden at dette berører nedsættelser af kvoter for 2013 i henhold til:
-
Kommissionens forordning (EU) nr. 165/2011 (13)
-
Kommissionens gennemførelsesforordning (EU) nr. 185/2013 (14).
(9)
Ved Kommissionens gennemførelsesforordning (EU) nr. 770/2013 (15) fastsættes der nedsættelser af fiskekvoter for visse bestande i 2013 på grund af tidligere års overfiskning.
(10)
Nogle af nedsættelserne i gennemførelsesforordning (EU) nr. 770/2013 er større end den tilpassede kvote, der er til rådighed i 2013, og kan derfor ikke foretages fuldt ud på denne kvote. I henhold til Kommissionens meddelelse 2012/C 72/07 bør de resterende mængder trækkes fra de tilpassede kvoter for de efterfølgende år.
(11)
Gennemførelsesforordning (EU) nr. 770/2013 bør derfor ændres i overensstemmelse hermed -
VEDTAGET DENNE FORORDNING:
Artikel 1
1. Fiskekvoterne for 2013 som omhandlet i bilag I til denne forordning nedsættes, ved at andre bestande nedsættes som vist i bilaget.
2. Artikel 1 anvendes, uden at det berører de nedsættelser, der er fastsat ved forordning (EU) nr. 165/2011 og gennemførelsesforordning (EU) nr. 185/2013.
Artikel 2
Bilaget til gennemførelsesforordning (EU) nr. 770/2013 erstattes af teksten i bilag II til nærværende forordning.
Artikel 3
Denne forordning træder i kraft på syvendedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 19. december 2013.

Labels: 20
6